als_Latn dik_Latn sag_Latn
Ndonëse pala Kosovare dhe ajo Serbe e kanë cilësuar një sukses takimin në Bruksel, zyrtarët e Bashkimit Evropian nuk janë kaq optimistë. Në komunikatën për shtyp të lëshuar nga zyra e Shefes për Politikë të Jashtme të BE-së, Catherine Ashton thuhet se palët janë pajtuar që të vazhdojnë negociatat gjatë javëve në vijim. Zyra e BE-së gjithashtu ka kërkuar nga të gjitha palët që të përmbahen nga çfarëdo veprimi që nuk e ka miratimin e palës tjetër në urën kryesore mbi lumin Ibër. Një ditë më parë si zonja Tahiri edhe zoti GJuriç thanë se është arritur një pakt për heqjen graduale të barrikadave.
als_Latn